Lembaga Dakwah Islam Indonesia

Lembaga Dakwah Islam Indonesia (LDII) (pégon: لمباݢا دعوة ‫إ‬سلام ‫إ‬ندونيسيا ; cara Jawa: ꦪꦪꦱꦤ꧀ꦢꦏ꧀ꦮꦃ​ꦆꦱ꧀ꦭꦩꦆꦤ꧀ꦝꦺꦴꦤꦺꦱꦶꦪꦃ; cara Arab: جمعية الدعوة الإسلامية الإندونيسية) iku sawijining organisasi masarakat Islam ing Indonésia mligi nindakaké siyaran dakwah lan pangajaran agama Islam adhedhasar Al-Qur'an lan Al-Hadis. Organisasi iki wus tuwuh ngrembaka ana ing panjuru laladan Indonésia. Warga kang mèlu dadi anggota lan non-anggota jinangka ngancik udakara 30 yuta wong.

 Sajarah 
Mulabukané LDII madeg iku bisa dideleng wiwit tanggal 1 Juli 1927, kadhaptaraké mawa jeneng Yayasan Lembaga Karyawan Islam (YAKARI) ing Kutha Kadhiri, Jawa Wétan. Madegé organisasi adhedhasar Akta Notaris Mudijomo katiti-mangsa 27 Juli 1972, minangka korèksi ngeneraké akta sadurungé kang katiti-mangsa 3 Januari 1972 kang isiné babagan panetepan tanggal madegé LEMKARI. Yasan bebadan iki diprakarsani déning sawetara pawongan, ing antarané yaiku:

 Drs. Nur Hasyim;
 Drs. Edi Masyadi;
 Drs. Bahroni Hertanto;
 Soetojo Wirjo Atmodjo, B.A;
 Wijono, B.A.
Ing taun 1981, lumantar Musyawarah Besar (Mubes) YAKARI, jeneng organisasi kasulih dadi Lembaga Karyawan Islam (LEMKARI). Banjur ing Musyawarah Besar IV LEMKARI taun 1990, jeneng organisasi kaelih manèh dadi Lembaga Dakwah Islam Indonesia (LDII). Owahan jeneng iki adhedhasar arahan saka Sudharmono minangka Wakil Présidhèn RI nalika iku, lan Jéndral TNI (Purn.) H. Rudini. Awit jeneng "LEMKARI" iku saèmper karo jeneng cekakané Lembaga Karate-Do Indonesia. Tundhoné jeneng LDII kang dianggo minangka jeneng resmi nganti sepréné.

 Pawongan 
Warga LDII kang wis kaloka ana satengahing masarakat umum ing antarané yaiku:

 Benyamin Sueb
 Ben Kasyafani
 Ida Royani
 Didi Petet
 Keenan Nasution
 Suryo Agung Wibowo

 Kapustakan 

Kategori:Islam ing Indhonésia